ai4bharat/Pralekha huggingface dataset:
وزارت خزانہ
‘7.37فیصد جی ایس2023’ کی باز ادائیگی
‘7.37فیصد جی ایس 2023’ کا بقایا بیلنس 15 اپریل 2023  کے مطابق قابل ادائیگی ہے۔ مذکورہ تاریخ سے اس پر کوئی سود نہیں لیا جائے گا۔ کسی بھی ریاستی حکومت کی طرف سے قابل منتقلی وسائل قانون 1881 کے تحت ادائیگی کے دن چھٹی کا اعلان کردیا جانے کی صورت میں، قرض کی ادائیگی اس ریاست میں ادائیگی کرنے والے دفاتر کے ذریعہ گزشتہ کام کے دن پر کی جائے گی۔
گورنمنٹ سیکیورٹیز ریگولیشنز 2007 کے ذیلی ضوابط 24 اور 24 کے مطابق میچورٹی کی ادائیگی، سبسڈیری جنرل لیجریاکانسٹیچوئنٹ سبسڈیری جنرل لیجر اکاؤنٹ یا اسٹاک سرٹیفکیٹ کی شکل میں موجود سرکاری سیکیورٹی کے رجسٹرڈ ہولڈر کو آگے بڑھائی جاتی ہے، ایک پے آرڈر کے ذریعے کی جائے گی جس میں اس کے بینک اکاؤنٹ کی متعلقہ تفصیلات شامل ہوں یا کسی ایسے بینک میں ہولڈر کے اکاؤنٹ میں کریڈٹ کے ذریعے جس میں الیکٹرانک ذرائع سے رقوم کی وصولی کی سہولت موجود ہو۔ سیکیورٹیز کے سلسلے میں ادائیگی کرنے کے مقصد کے لیے، اصل سبسکرائبر یا اس طرح کے سرکاری سیکیورٹیز کے بعد کے ہولڈرز، اپنے بینک اکاؤنٹ کی متعلقہ تفصیلات پہلے سے جمع کرائیں گے۔
تاہم، برقی ذرائع سے رقوم کی وصولی کے لیے بینک اکاؤنٹ/مینڈیٹ کی متعلقہ تفصیلات کی عدم موجودگی میں، مقررہ تاریخ پر قرض کی واپسی میں سہولت فراہم کرنے کے لیے، ہولڈرز، سرکاری قرض کے دفاتر، ٹریژریز/ ادائیگی کے لیے اسٹیٹ بینک آف انڈیا کے ذیلی خزانے اور شاخیں  میں باضابطہ طور پر ڈسچارج شدہ سیکیورٹیز کو ٹینڈر کر سکتے ہیں۔
ڈسچارج ویلیو وصول کرنے کے طریقہ کار کی مکمل تفصیلات مذکورہ ادائیگی کرنے والے کسی بھی دفاتر سے حاصل کی جا سکتی ہیں۔
زراعت اور کاشتکاروں کی فلاح و بہبود کی وزارت
راجستھان کے 5 ضلعوں کی دس جگہوں اور گجرات کے کچھ ضلع کی دو جگہوں پر کل ٹِڈی دل پر قابو پانے کی کارروائیاں کی گئی ہیں
11اپریل 2020ء سے 18 اگست 2020ء تک، 10 ریاستوں کے 5.63 لاکھ ہیکٹیئر سے زیادہ رقبے میں ٹِڈی دل پر قابو پانے کا کام کیا گیا
نئی دہلی ،19اگست2020:ٹِڈی دل سے متعلق سرکل دفاترنے11اپریل 2020ء سے 18اگست 2020ء تک، راجستھان، مدھیہ پردیش، پنجاب، گجرات، اترپردیش اور ہریانہ کے 5.63 لاکھ ہیکٹیئرسےزیادہ رقبے میں ٹِڈی دل پرقابو پانے کا کام کیا۔18 اگست 2020ء تک راجستھان، مدھیہ پردیش، پنجاب ، گجرات، اترپردیش ، مہاراشٹر، چھتیس گڑھ، ہریانہ، اتراکھنڈ اور بہار میں ریاستی حکومتوں نے 2,87,374ہیکٹیئر رقبے میں یہ کارروائی انجام دی۔
ٹڈی دل پر قابو پانے کا یہ کام راجستھان کے پانچ اضلاع جیسلمیر، باڑمیر، بیکانیر، چورو اور ہنومان گڑھ کی دس جگہوں اور گجرات کے کچھ ضلع کی دو جگہوں پر ایل سی او نے دن اور رات کے دوران کیا۔
راجستھان اور گجرات میں جراثیم کش دوائیں چھڑکنے والی گاڑیوں سے لیس 104 کنٹرول ٹیمیں اور مرکزی حکومت کے عملے کے 200 سے زیادہ افراد کو ٹڈی دل پر قابو پانے کی کارروائی کے لئے کام پر لگایا گیا ہے۔راجستھان میں باڑ میر، جیسلمیر، بیکانیر، ناگوڑ اور پھلودی میں جراثیم کش دوائیں چھڑک کر اونچے درختوں، ناقابل رسائی علاقوں میں ٹِڈی دل پر مؤثر طور پر قابو پانے کے لئے 15 ڈرون کو بھی کام پر لگایا گیا ہے۔ ڈرون کا استعمال ٹڈی دل پر قابو پانے کے لئے کیا جاتا ہے۔ضرورت کے مطابق فہرست میں شامل صحرائی علاقے میں استعمال کے لئے راجستھان میں ایک بیل ہیلی کاپٹر کو بھی کام پر لگایا گیا ہے۔
گجرات ، اترپردیش، مدھیہ پردیش، مہاراشٹر، چھتیس گڑھ ، بہار اور ہریانہ میں فصلوں کو کوئی خاص نقصان نہیں پہنچا ہے۔ البتہ راجستھان کے کچھ اضلاع میں کچھ فصلوں کو معمولی نقصان ہوا ہے۔
آج 19 اگست 2020ء کو راجستھان کے جیسلمیر، باڑمیر، بیکانیر، چورو اور ہنومان گڑھ میں اور گجرات کے کچھ ضلع میں ٹِڈی دل سرگرم ہے۔
خوراک اور زرعی تنظیم کی ٹڈی دل کی صورتحال سے متعلق 14 اگست 2020ء تک کی رپورٹ کے مطابق افریقہ کے سرے میں ٹڈی دل موجود ہے۔ یمن میں اچھی بارش ہوئی ہے، جہاں ٹڈی دل کے تشکیل پانے کا امکان ہے۔ٹڈی دل کے بھارت –پاک سرحد پر بھی تشکیل پانے کا امکان ہے۔
ایف اے او نے جنوب مغربی ایشیائی ملکوں ، افغانستان، بھارت، ایران اور پاکستان کے ، صحرائی ٹڈی دل پر ہفتہ وار ورچوول میٹنگ طلب کی ہے۔ جنوب مشرقی ایشیائی ملکوں کے تکنیکی افسران کی ، ابھی تک 22 ورچوول میٹنگیں منعقد ہوچکی ہیں۔
- گجرات کے کچھ میں تُگا، تیہ میں ایل ڈبلیو او کارروائی۔
- راجستھان کے بیکانیرمیں کیلم، تیہ چھتر گڑھ میں ایل ڈبلیو اوکارروائی۔
- راجستھان کے ہنومان گڑھ میں میگنا تہ نوہر میں ٹڈیوں کا خاتمہ۔
- راجستھان کے چورو میں تیہ تارا نگر میں ایل ڈبلیو اوکارروائی۔
- راجستھان کے باڑ میر میں کھنوڈا، تیہ پچپدر میں ایل ڈبلیو اوکارروائی۔
سائنس اور ٹیکنالوجی کی وزارت
ڈاکٹر ہرش وردھن نے دوسری مرتبہ سائنس و ٹکنالوجی کی وزارت کا چارج سنبھالا
نئی دہلی، 4 جون 2019/ ڈاکٹر ہرش وردھن نے آج سائنس و ٹکنالوجی کی مرکزی وزارت کا چارج سنبھالا۔ انوسندھان بھون میں واقع دفتر میں سائنس و تکنالوجی کے سکریٹری پروفیسر آشوشوس شرما ، محکمہ بائیو ٹکنالوجی کی سکریٹری ڈاکٹر رینو سروپ ، سی ایس آئی آر ، کے ڈی جی ڈاکٹر شیکھر سی مانڈے اور وزارت کے دیگر سینئر اہلکاروں نے ان کا خیر مقدم کیا۔
چارج سنبھالنے کے بعد میڈیا سے گفتگو کرتے ہوئے مرکزی وزیر نے کہا کہ وہ وزیراعظم جناب نریندر مودی کے شکر گذار ہیں کہ انہوں نے ایک بار پھر ان پر اعتماد کا اظہار کیا اور یہ قلم دان انہیں دوبارہ سونپا۔
چارج سنھبالنے کے بعد وزیر موصوف نے وزارت کے سینئر افسروں کے ساتھ ایک میٹنگ بھی کی جس میں انہیں وزارت کے کلیدی اقدامات اور پالیسی امور کی جانکاری دی گئی۔ وزیر موصوف نے اہلکاروں سے کہا کہ وہ مزید قوت کے ساتھ کام کریں اور اس چیز کو یقینی بنائیں کہ سائنس داں اور سائنسی ادارے ہم آہنگی کے ساتھ کام کرسکیں۔
۔۔۔۔۔۔۔۔۔۔۔
م ن۔م م ۔ ج۔
U- 2307
(Visitor Counter : 37
بھارت کا مسابقتی کمیشن
سی سی آئی نے کیہن کارپوریشن اور نیسن کوگیو کمپنی لمیٹیڈ، شووا کارپوریشن اور ہتاچی آٹوموٹیو سسٹمز لمیٹیڈ کی طرف سے مشترکہ طور پر داخل کئے گیے مجوزہ کمبی نیشن کو منظوری دی
نئی دہلی، 11/اگست 2020، بھارت کے مسابقتی کمیشن سی سی آئی نے کیہن کارپوریشن اور نیسن کوگیو کمپنی لمیٹیڈ، شووا کارپوریشن اور ہتاچی آٹوموٹیو سسٹمز لمیٹیڈ کی طرف سے مشترکہ طور پر داخل کئے گیے مجوزہ کمبی نیشن کو منظوری دی۔
مجوزہ کمبی نیشن کا تعلق کیہن کارپوریشن اور نیسن کوگیو کمپنی لمیٹیڈ، شووا کارپوریشن اور ہتاچی آٹوموٹیو سسٹمز لمیٹیڈ سے ہے، جنہوں نے ہونڈاموٹر کمپنی لمیٹیڈ  اور ہتاچی لمیٹیڈ  کے درمیان ایک مشترکہ پروجیکٹ کی تشکیل کی ہے۔
ایچ اے ایم سی ایل ایک لمیٹیڈ کمپنی ہے، جو جاپان میں قائم ہے۔ ایچ اے ایم سی ایل موٹر سائیکلوں،ا سکوٹروں، موٹر گاڑیوں اور بجلی سے چلنے والی مصنوعات تیار کرتی ہے اور دنیا بھر میں ان کی مارکیٹنگ کرتی ہے۔ بھارت میں ایچ اے ایم سی ایل موٹر گاڑیوں اور دوپہیہ موٹرگاڑیوں کی تجارت میں سرگرم ہے۔
کے سی، جو جاپان میں قائم ہے، موٹر گاڑیوں کے کل پرزے بناتی ہے اور ان کی عالمی سطح پر مارکیٹنگ کرتی ہے۔ بھارت میں کے سی موٹر گاڑیوں اور موٹر سائیکلوں کے کل پرزے تیار کرتی ہے، ان کی تحقیق و ترقی کا کام کرتی ہے ،نیز ان کی فروخت کرتی ہے۔
ایس سی ، شووا ایئرکرافٹ پری سیزن ورکس لمیٹیڈ کے طور پر ایک کمپنی کی حیثیت رکھتی ہے اور یہ 1938 سے طیاروں کے کل پرزے بناتی ہے۔ اس کا موجودہ کاروبار موٹر سائیکلوں اور ہائیڈرولک کل پرزوں، موٹر گاڑیوں کے کل پرزوں اور اسٹیئرنگ نظام کے کل پرزوں سے تعلق رکھتا ہے۔ بھارت میں ایس سی موٹرگاڑیوں اور دوپہیہ موٹر گاڑیوں کے شاک ایبزوربربنانے کا کام کرتی ہے۔
ایچ آئی اےایم ایس کو ایچ ایل نے 2009 میں ایک کمپنی کی حیثیت دی تھی اوراس کے تحت موٹر گاڑیوں کے کل پرزوں کا کاروبار علیحدہ کرلیا تھا۔ ایچ آئی اےایم ایس پاور ٹرین سسٹم، چیسس سسٹم اور جدید ترین ڈرائیور اسسٹنس سسٹم تیار کرتی ہے، فروخت کرتی ہے اور اس سلسلے میں خدمات مہیا کرتی ہے۔ بھارت میں ایچ آئی اےایم ایس اپنی ضمنی کمپنیوں کے وسیلے سے موٹر گاڑیوں کے کل پرزے کی مصنوعات سازی، مارکیٹنگ، فروخت اور سروس کی سہولیات فراہم کرتی ہے، جس میں بریکننگ سسٹم کے کل پرزے بھی شامل ہیں۔
۔۔۔۔۔۔۔۔۔۔۔
U-4765
م ن۔ ا س۔ ت ع۔
(Visitor Counter : 117
وزارت دفاع
مسلح افواج کے لئے جدید ترین تکنیک
نئی دہلی،02اگست؍2021:
ڈی آر ڈی او نے ملک میں جدید ترین پلیٹ فارم ہتھیار نظام اور سینسر تیار کئے ہیں۔اس کی وجہ سے ہماری افواج میں لڑنے کی اہلیت میں بہتری آئی ہے اور ان کو تکنیکی پیش رفت دستیاب ہوئی ہے۔
ڈی آر ڈی او نے متعدد ٹیکنالوجی ڈومین میں سازو سامان ؍سسٹم کی ترقی کےلئے منصوبوں کو اپنے ہاتھ میں لیا ہے۔ ان میں سے کچھ اس طرح ہیں:
- میزائل سسٹم
- ما قبل ہوائی انتباہ و نگرانی
- جنگی طیارے
- آرمرڈ لڑاکہ پانی کے جہاز
- بریجنگ اور مائننگ سسٹم
- گائیڈڈ میونیسنش
- آرٹیلری بندوقیں اور راکیٹس
- چھوٹے ہتھار اور گولہ بارود
- ایڈوانسڈ ٹورپیڈوز اور ایڈوانسڈ سونار سوٹ
- الیکٹرونک وار فیئر
- طویل دوری کے رڈار
- آرٹیفیشل انٹلی جنس پر مبنی سسٹم وغیرہ۔
بجٹ تخمینہ 22-2021ء میں دفاعی خدمات کے فنڈ تحویلی عنوان 1,11,463.21کروڑ روپے کی رقم مختص کی گئی ہے۔ یہ بجٹ تخمینہ 21-2020ء میں مختص کی گئی رقم سے 21,415.41کروڑ روپے زیادہ ہے۔
جدید کاری منصوبوں کو منظور شدہ فنڈ تحویل منصوبے کے مطابق اور موجودہ دفاعی خریداری عمل کے مطابق آگے بڑھایا جارہا ہے۔
یہ معلومات آج راجیہ سبھا میں رکشا راجیہ منتری جناب اجے بھٹ نے محترمہ کانتا کردم کو ایک سوال کے تحریری جواب میں دی۔
وزیراعظم کا دفتر
وزیراعظم نریندرمودی نے اولمپک دن کے موقع پرسبھی بھارتی اولمپک کھلاڑیوں کو مبارکباد دی
ٹوکیواولمپک کے لئے بھارتی ایتھلیٹس کے تئیں نیک خواہشات
نوجوانوں کو مائی گوو اولمپک کوئز میں حصہ لینے کے لئے مدعوکیاگیا
نئی دہلی،23؍جون :وزیراعظم ،جناب نریندرمودی نے آج اولمپک دن کے موقع پر اپنے اس عزم کا اظہارکیاکہ قوم ان لوگوں کے تئیں فخرمحسوس کرتی ہے، جنھوں نے سالوں تک مختلف اولمپکس کھیلوں میں بھارت کی نمائندگی کی ۔ انھوں نے تمام بھارتی اولمپک کھلاڑیوں کی تعریف کی اوران کے تئیں اپنے اس عزم کا اظہارکیاکہ قوم ان کے لئے فخرمحسوس کرتی ہے ۔ انھوں نے ٹوکیواولمپکس کے لئے بھارتی دستے کے تئیں بھی نیک خواہشات کااظہارکیا۔
وزیراعظم نے ٹویٹ کرتے ہوئے کہاکہ آج اولمپک دن کے موقع پر میں ان سبھی کی ستائش کرتاہوں ، جنھوں نے برسوں تک مختلف اولمپکس میں ہندوستان کی نمائندگی کی ہے ۔ ہماری قوم کھیلوں کے تئیں ان کے خدمات پرفخرمحسوس کرتی ہے اور دیگر ایتھلیٹس کو تحریک دینے کے لئے ان کی کوششوں پر بھی فخرمحسوس کرتی ہے ۔
کچھ ہفتوں میں @Tokyo2020 میں شروع ہونے والا ہے ایسے میں اپنے دستے کے تئیں نیک خواہشات پیش کرتاہوں ، جو بہترین ایتھلیٹس پرمشتمل ہے ۔ کھیلوں کے پیش نظریہاں مائی جی اووی پرایک دلچسپ کوئزہے ، اورمیں سبھی سے اپیل کرتاہوں ، خاص طورپر نوجوان دوستوں سے کہ وہ اس میں حصہ لیں ۔
https://quiz.mygov.in/quiz/road-to-tokyo-2020/
امور صارفین، خوراک اور عوامی تقسیم کی وزارت
صارفین کے امور کے محکمے نے اس گروپ کی 18ویں میٹنگ بلائی جو ضروری غذائی اشیا کے سلسلے میں قیمتیں بڑھانے والے کارخانے داروں کے گٹھ جوڑ ، ذخیرہ اندوزی اور قیاسی تجارت کا جائزہ لینے کے لئے قائم کیا گیا تھا
نئیدہلی 16 اکتوبر۔آج نئی دلی کے کرشی بھون میں صارفین کے امور کے سکریٹری جناب اویناش کے شریواستو کی صدارت میں اس گروپ کی 18ویں میٹنگ بلائی گئی ،جو خوراک کی ضروری اشیا مثلاََدالوں ،پیاز ، ٹماٹر اور تلہن کے سلسلے میں قیمت بڑھانے والے کارخانے داروں کے گٹھ جوڑ ،ذخیرہ اندوزی اورقیاسی تجارت کا جائزہ لینے کے لئے تشکیل دیا گیا تھا۔زراعت اور کسانوں کی فلاح وبہبود کی وزارت ، انٹلی جنس بیورو ،دہلی پولیس ، این اے ایف ای ڈی ، ڈی جی ایف ٹی ، وزار ت خارجہ اور دہلی حکومت کے نمائندوں نے میٹنگ میں شرکت کی ۔ ان نمائندوں نے گروپ کو خوراک کی ضروری اشیا کے موجودہ منظر نامے سے آگاہ کیا ۔ زراعت کے نمائندوں نے بتایا کہ خریف کی پیاز کی آمد شروع ہوچکی ہے ،جس کے نتیجے میں پیاز کی قیمتیں مستحکم ہوکر گرنا شروع ہوگئی ہیں۔ امید ہے کہ پیاز کی آمد آئندہ دنوں / ہفتوں میں بڑھے گی ۔ میٹنگ کے مذاکرات کے نتیجے میں مندرجہ ذیل فیصلے کئے گئے ۔
پورے ملک میں دالوں کی دستیاب میں اضافہ کیا جائے ۔اس سلسلے میں صحیح وقت پر صحیح پالیسی فیصلوںکی سفارش کی جائے ۔
تمام چیف سکریٹریوں کو ایک بار پھر مشورہ دیا جائے کہ وہ پیاز ،دالوں ،خردنی تیل اور تلہن کے تھوک بیوپاریوں ، تاجروں ،درآمدکاوروں اور برآمد کاروں وغیرہ کی باقاعددہ میٹنگیں بلایا کریں ۔ یہ میٹنگیں ریاستی اور ضلعی سطح پر تہوار کے موسم میں خاص طور پر یعنی دسمبر 2019 تک بلائی جانی چاہئیں۔
پولیس اور این سی آر ریاستوں کی کمیٹی دہلی کے ایک سینئر پولیس افسرکی صدارت میں باقاعدہ میٹنگیں کرے اور دہلی کے قریب ریاستوں کی سرحد کے نزدیک تاجروں کے ذریعہ مال کی ذخیرہ اندوزی پر نظر رکھے اور ان کے خلاف مناسب کارروائی کرے ۔
۰۰۰۰
م ن ۔ج۔رم
616U-4
(Visitor Counter : 24
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 17.49کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
17,49,11,505
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 17.49کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
صحت اور خاندانی بہبود کی وزارت
زیر علاج مریضوں میں لگا تار کمی کا رجحان، 161 دن بعد، زیر علاج مریضوں کی تعداد میں 3.03 لاکھ تک کمی
گزشتہ 24 گھنٹے کے بعد سے روزانہ نئے معاملوں کے مقابلے، روزانہ صحت یاب ہونے والوں کی تعداد میں اضافہ
نئی دہلی،21؍دسمبر: ہندوستان میں کُل زیر علاج مریضوں کی تعداد میں آج 3.03 لاکھ  کی کمی درج کی گئی۔ یہ 161 دنوں میں سب سے کم تعداد ہے۔ 13 جولائی 2020 کو زیر علاج مریضوں کی کُل تعداد 301609 تھی۔
ہندوستان میں کُل متاثرہ معا ملوں میں سے زیر علاج معا ملوں کی تعداد 3.02 فیصد ہے ۔ کورونا سے صحت یاب ہونے والے نئے معاملوں کی وجہ سے کُل زیر علاج معاملوں میں سے 1705معاملوں کی کمی آئی ہے۔
ملک میں روزانہ روبہ صحت ہونے والے، جو نئے معاملے ریکارڈ کئے گئے ہیں، وہ گزشتہ 24 دنوں سے روزانہ درج کئے گئے معاملوں سے زیادہ ہیں۔ گزشتہ 24 گھنٹے کے دوران روز نئے معاملوں کی تعداد 24337 ہے، جب کہ روبہ صحت ہونے والے مریضوں کی تعداد 25709 ہے ، جنہیں گزشتہ 24 گھنٹے میں اسپتالوں سے چھٹی دی گئی ہے۔
روبہ صحت ہونے والے مریضوں کی تعداد میں اضافے سے آج صحت یابی کی شرح بہتر ہوکر 95.53 فیصد تک پہنچ گئی ہے۔
ملک میں شفا یاب ہونے والے کُل معاملوں کی تعداد اس وقت 9606111 ہے۔ عالمی سطح پر یہ سب سے زیادہ تعداد ہے۔ شفایاب ہونے والے معاملوں اور زیر علاج مریضوں کے درمیان فرق بھی تیزی سے کم ہوتا جا رہا ہے اور فی الحال یہ تعداد 9302472 ہے۔
10 ریاستوں اور مرکز کے زیر انتظام علاقوں میں صحت یاب ہونے والے نئے معاملوں کا اوسط 71.61 فیصد ہے۔
کیرالہ میں صحت یاب ہونے والے نئے معاملوں کی تعداد 4471 ہے، جو ایک ہی دن میں یہ سب سے زیادہ تعداد ہے۔ اس کے بعد مغربی بنگال میں 2627 افراد صحت یاب ہوئے اور مہاراشٹر میں 2064 افراد ایک دن میں صحت یاب ہوئے ہیں۔
10 ریاستوں اور مرکز کے زیر انتظام علاقوں میں نئے معاملوں کا اوسط 79.20 فیصد ہے۔
کیرالہ نے روزانہ سب سے زیادہ نئے کیسوں کی اطلاع دی ہے، وہاں ایک دن میں جو نئے معاملے درج کئے گئے، ان کی تعداد 5711 ہے، جب کہ مہاراشٹر میں ایک دن میں جو نئے معاملے درج کئے گئے ان کی تعداد 3811 اور مغربی بنگال میں نئے کیسوں کی تعداد 1978 ہے۔
گزشتہ 24 گھنٹے میں کورونا سے 333 مریضوں کی موت ہوئی۔
10 ریاستوں اور مرکز کے زیر انتظام علاقوں میں کورونا سے جویومیہ تازہ اموات ہوئی ہیں، ان کا اوسط 81.38 فیصد ہے۔ مہاراشٹر میں سب سے زیادہ 98 مریضوں کی موت ہوئی، مغربی بنگال اور کیرالہ میں بالترتیب 40 اور 30 افراد کی یومیہ موت ہوئی۔
عالمی آبادی کے لحاظ سے ہندوستان میں سب سے کم اموات ہوئی ہیں۔
ہندوستان میں کورونا سے ہونے والی کم سے کم اموات کی کئی وجوہات ہیں، جن میں وقت پر جانچ، مرض کی جلد شناخت، وقت پر مریض کو الگ تھلگ کیا جانا، فوری طور پر اسپتال میں علاج فراہم کرنا اور معیاری علاج کے پروٹوکول شامل ہیں، مذکورہ عوامل کی وجہ سے ہی روزانہ اموات میں کمی کو یقینی بنایا گیا ہے۔
۔۔۔۔۔۔۔۔۔۔۔۔۔۔۔۔۔۔

U-8278
(
کامرس اور صنعت کی وزارتہ
ہندوستان کے، صنعت کے وزیر اور برطانیہ کی بین الاقوامی تجارت کی وزیر کے درمیان میٹنگ
نئی دہلی ،8؍ فروری 2021: ہندوستان – برطانیہ کاروبار و سرمایہ کاری تعلقات پر بات چیت کے لئے گزشتہ روز سنیچر 6 فروری 2021 کو نئی دہلی میں مرکزی وزیر برائے کامرس وصنعت جناب پیوش گوئل اور برطانیہ کی بین الاقوامی تجارت کی وزیر محترمہ ایلزا بیتھ ٹرس کے درمیان ملاقات ہوئی۔ اس ملاقات میں کامرس وصنعت کے وزیر مملکت جناب ہردیپ سنگھ پوری بھی شا مل تھے۔
ایک دوسرے کی ترجیحات اور کاروباری تجارت کی باہمی سمجھ کے جذبے کے ساتھ دو رُخی کاروبار و اقتصادی تعلقات پر تفصیل سے بات چیت کی گئی ۔ وزراء نے ہندوستان – برطانیہ شراکت داری کے لئے اپنے عہد کا اعادہ کیا۔ اس کے علاوہ دونوں ملکوں کے مابین ایک اعلیٰ سطحی کاروباری شراکت داری  کے توسط سے کاروباری تعاون کو مضبوط کرنے پر رضامندی کا اظہار کیا گیا۔ انہوں نے کووڈ – 19 کے رد عمل میں دو طرفہ بازار رسائی رکاوٹوں کو دور کرنے اور جاری تعاون میں پیش رفت کا جائزہ بھی لیا۔
اعلیٰ سطحی کاروبار شراکت داری  کی ترقی:
24 جولائی 2020 کو 14 ویں متحدہ اقتصادی کاروبار کمیٹی  سے اپنے کو آگے بڑھاتے ہوئے ای ٹی پی کے لئے ہندوستان اور برطانیہ کے تجارتی وزراء نے دونوں فریق کے درمیان چل رہے کاموں کا تجزیہ کیا۔ ای ٹی پی اُس روڈ میپ کی ترقی کے ایک حصے کی شکل میں ہے، جو ترجیحات کی بنیاد پر ایک عبوری معاہدے پر غور وخوض سمیت ایک امکانی وسیع آزادانہ کاروبار معاہدہ  کو فروغ دے گا۔
آگے بڑھنے کو لے کر ایک قدم کی شکل میں وزراء نے اس بات پر رضامندی کا اظہار کیا کہ ای ٹی پی کو اس سال کے آخر میں برطانیہ کے وزیراعظم کے دورے کے دوران رسمی طور پر شروع کیا جائے گا۔ اس کے لئے وزراء نے آگے کی پیش رفت کو لے کر متحدہ وقت کی حد سمیت دونوں ملکوں کو فوری فائدہ پہنچانے کے لئے کاروبار و سرمایہ کاری کے محاذ پر ٹھوس ترقی کے تعلق سے خود کو عہد بند کیا۔
وہیں دوسری طرف وزراء نے ای ٹی پی کا آغاز کرنے کی سمت میں جاری عمل کو مزید تیز کرنے پر رضامندی ظاہر کی۔ اس کے علاوہ انہوں نے معمول کی بنیاد پر بات چیت کرنے کو لے کر بھی اپنے عہد کا اظہار کیا۔ وہیں فوری اور ٹھوس دو طرفہ بات چیت کی شناخت کرنے پر بھی پہل ہوئی، جو ای ٹی پی کو تقویت پہنچانے کے ساتھ دو نوں ملکوں کے عوام کو فوری فائدہ پہنچا سکتا ہے۔
کووڈ – 19 تعاون اور کاروبار کے ساتھ کام کرنا:
وزراء نے دونوں ملکوں کے مابین ٹیکوں سمیت دو طرفہ صحت تعاون کو مضبوط کرنے کا استقبال کیا، جو ہندوستان و برطانیہ کو اس چیلنج سے بھرپور وقت کے دوران اچھے کاموں کو لے کر عالمی طاقت کے طور پر کام کرنے کے لئے اہل بنا رہا ہے۔ وزراء نے برطانیہ – ہندوستان سی ای او فارم کو از سر نو شروع کرنے کو لے کر عزم کا اظہار کیا اور جلد از جلد سی ای او فارم کی میٹنگ پر رضا مندی ظاہر کی۔ دونوں فریق نے کاروبار ماحول کو بہتر بنانے کے لئے کاروبار کے ساتھ کام کرنے کے عزم کی پھر تائید کی۔ اس کے علاوہ کووڈ – 19 کے بعد اقتصادی مضبوطی کے چیلنجوں پر بھی اجتماعی طور پر گفت وشنید کی۔
سٹرک ٹرانسپورٹ اور شاہراہوں کی وزارت
آزادی کا امرت مہوتسو کا جشن مناتے ہوئے این ایچ اے آئی ایک ملک گیر شجر کاری مہم کا انعقاد کرنے جارہا ہے
آزادی کا امرت مہوتسو کے زیر اہتمام این ایچ اے آئی کا 17 جولائی 2022 کو ایک ملک گیر شجر کاری مہم کے انعقاد کا منصوبہ ہے ۔ اس کا مقصد ملک بھر میں ایک ہی دن میں تقریباََ ایک لاکھ پودے لگانے کی کوشش ہے۔این ایچ اے آئی کے علاقائی دفتر نے قومی شاہراہو ں ،این ایچ اے آئی کے لینڈ پارسل اور ٹول پلازاؤں پر شجر کاری کے لئے 100 مقامات کونشان زد کیا ہے۔ این ایچ اے آئی کا مقصد ہندوستان کی آزادی کے 75 سال کا جشن مناتے ہوئے آزادی کے امرت مہوستو کے موقع پر 75 لاکھ شجر کاری کی تعداد کو حاصل کرنا ہے۔
سڑک نقل وحمل اورشاہراہوں کے مرکزی وزیر جناب نتن گڈکری ، وزارت اور این ایچ اے آئی کے سینئیر افسران اس شجرکاری مہم میں شریک ہوں گے ۔پائیدار ماحول کے پیغام کو پھیلاتے ہوئے اس مہم میں سرکاری نمائندگان ، سول سوسائٹی کے مقامی افراداورکالج کے طلبا شریک ہوں گے۔ راجستھان ، مدھیہ پردیش ، اترپردیش، آسام اور آندھراپردیش کی ریاستوں میں سیلف ہیلپ گروپ  سے تعلق رکھنے والی خواتین شجرکاری اور پودے کی دیکھ بھال کے لئے بھی شامل ہوں گی۔
این ایچ اے آئی ماحول دوست قومی شاہراہ تیار کرنے کے لئے وقتاََفوقتاََ شجرکاری مہم کا انعقادکرتا رہتا ہے۔ اس کا وژن ریاستی دیہی معاشی مشنوں  اور جنگلاتی اور باغبانی کے ماہرین کے ذریعہ مراعات دہندگان ریاستی سرکاری ایجنسیوں ، نجی شجر کاری ایجنسیوں کی خواتین ایس ایچ جی کو شامل کرکے اجتماعی طورپر قومی شاہراہوں پر شجر کاری کے امور کوانجام دینا ہے۔
نوجوانوں کے امور اور کھیل کود کی وزارت
ملک میں اسپورٹس یونیورسٹی اور سینٹر آف اسپورٹس سائنسز کا قیام
نئی دہلی،08؍ جولائی، نوجوانوں کے اموراور کھیلوں کی وزارت نے منی پور کے امپھال میں نیشنل اسپورٹس یونیورسٹی  قائم کی ہے۔ فی الحال ملک میں کوئی دوسری اسپورٹس یونیورسٹی قائم کرنے کی کوئی تجویز وزارت کے زیر غور نہیں ہے۔ وزارت اسپورٹس سائنسز میں پوسٹ گریجویٹ پروگرام شروع کرنے کے لئے درج ذیل اداروں کو مالی امداد فراہم کر رہی ہے:
- گرونانک دیو یونیورسٹی، امرتسر 
- لکشمی بائی نیشنل انسٹی ٹیوٹ آف فزیکل ایجوکیشن، گوالیار 
- نیشنل انسٹی ٹیوٹ آف نیوٹریشن، حیدر آباد 
- اَنّا ملائی یونیورسٹی، اَنّاملائی نگر 
- سنٹرل یونیورسٹی آف راجستھان ، اجمیر 
- یونیورسٹی آف کلکتہ، کولکاتہ 
نوجوانوں کے امور اور کھیلوں کے مرکزی وزیر مملکت  جناب کرن ریجی جو نے آج راجیہ سبھا میں ایک سوال کے تحریری جواب میں یہ اطلاع فراہم کی۔
م ن۔م ع ۔ک ا
U-2908
(Visitor Counter : 34
وزیراعظم کا دفتر
بھارت ۔ لکسمبرگ ورچووَل سربراہ ملاقات
نئی دہلی، 17 نومبر 2020: وزیر اعظم جناب نریندر مودی اور لکسمبرگ کے وزیر اعظم عزت مآب جناب ژیویئر بیٹل کے درمیان 19 نومبر 2020 کو ایک ورچووَل سربراہ ملاقات کا اہتمام کیا جائے گا۔
گذشتہ دو دہائیوں میں بھارت اور لکسمبرگ کے درمیان یہ اولین منفرد سربراہ ملاقات ہوگی۔ قائدین مابعد کووِڈ کی دنیا میں بھارت ۔ لکسمبرگ تعاون کو مضبوط بنانے سمیت باہمی تعلقات کے تمام تر پہلوؤں پر بات چیت کریں گے۔ وہ باہمی مفادات پر مبنی بین الاقوامی اور عالمی مسائل پر بھی تبادلہ خیالات کریں گے۔
بھارت اور لکسمبرگ نے ماضی قریب میں اعلیٰ سطحی تبادلوں کا عمل جاری رکھا ہے۔ دونوں وزرائے اعظم اس سے قبل تین مرتبہ ملاقات کر چکے ہیں۔
کابینہ
مرکزی کابینہ نے صحت اور ادویہ کے شعبے میں تعاون پر ہندوستان اور سلطنت ڈنمارک کے درمیان مفاہمتی عرضداشت کو منظوری دی
نئی دہلی،14؍جولائی2021:
وزیر اعظم جناب نریندر مودی کی صدارت میں مرکزی کابینہ نے صحت اور ادویہ کے شعبے میں تعاون کرنے پر ہندوستان کی وزارت اور خاندانی فلاح و بہبود کی وزارت اور سلطنت ڈنمارک کی وزارت صحت کے مابین مفاہمتی عرضداشت کو اپنی منظوری دے دی ہے۔
فائدے:
یہ باہمی مفاہمتی عرضداشت مشترکہ پہلوں اور ٹیکنالوجی ترقی کے توسط سے ہندوستانہ جمہوریہ کی وزارت صحت و خاندانی فلاح و بہبود اور سلطنت ڈنمارک کی وزارت صحت کے مابین تعاون کی حوصلہ افزائی کرے گی۔یہ مفاہمتی عرضداشت ہندوستان اور ڈنمارک کے مابین باہمی تعلقات کو مضبوط کرے گا۔
باہمی مفاہمتی عرضداشت مشترکہ پہلوں اور صحت کے شعبے میں تحقیق کی ترقی کے توسط سے ہندوستانی جمہوریہ کی وزارت صحت و خاندانی فلاح و بہبود اور سلطنت ڈنمارک کی وزارت صحت کے مابین تعاون کو حوصلہ بخشے گا ، اس سے دونوں ملکوں کے عوام کی صحت کی صورتحال کو بہتر بنانے میں آسانی ہوگی۔
وزارت دفاع
اعزازات اور انعامات : یوم آزادی 2020
نئی دہلی،14 اگست ، 2020 / یوم آزادی 2020 کے موقعے پر فوجی عملے کو مندرجہ ذیل بہادری انعامات سے نوازا گیا:
|
|
نمبر شمار
|
|
ایوارڈ
|
|
تعداد
|
|
نوعیت
|
|
1
|
|
شوریہ چکر
|
|
3
|
|
توصیف نامہ منسلک
|
|
2
|
|
بار ٹو سینا میڈل 
|
|
پانچ
|
|
-
|
|
3
|
|
سینا میڈل 
|
|
60
|
|
جن میں بعد از مرگ آٹھ تمغے شامل ہیں
|
|
4
|
|
مینشن-اِن-ڈیسپیچز
|
|
19
|
|
جن میں آٹھ تمغے بعد از مرگ شامل ہیں
منسلک فائلیں
:
 بہادری انعامات 2020 کی فہرست۔
 شوریہ چکر انعامات 2020 کے توصیف نامے 
آلوک کمار دُوبے
لیفٹیننٹ کرنل کے ایس راوت
میجر انل یو آر ایس
دستخط شدہ
کرنل امن آنند
پی آر او 
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔14
U – 4535
(Visitor Counter : 92